Diari Oficial de la Generalitat Valenciana


Sumari del DOGV 384, del 30-05-1986 (1986/806343)

ACORD de 21 d'abril de 1986, del Consell de la Generalitat Valenciana, sobre aprovació dels Estatuts del Consell de Collegis Oficials d'Aparelladors i Arquitectes Tècnics de la Comunitat Valenciana.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   384

Data del DOGV
:   30-05-1986

Secció del DOGV
:   ALTRES DISPOSICIONS

Número del document
:   1986/806343


Data del document
:   21-04-1986

Organisme emissor
:   Presidència de la Generalitat

Tipus de document
:   Acord

Anàlisi jurídica

Acord de 21 d'abril de 1986, del Consell de la Generalitat Valenciana, sobre aprovació dels Estatuts del Consell de Col.legis Oficials d'Aparelladors i Arquitectes Tècnics de la Comunitat Valenciana.  
El Govern Valencià, en sessió celebrada el dia 21 d'abril de 1986 adoptà, entre altres, l'Acord que es transcriu a continuació:   
En atenció del que estableix l'article 31.22 de la Llei Orgànica 5/1982, d?1 de juliol, pel qual s'aprova l'Estatut d'Autonomia de la Comunitat Valenciana, que reconeix la competència exclusiva a la Generalitat Valenciana en matèria de Col·legis Professionals i l'exercici de les professions titulades, sense perjudici del que disposen els articles 36 i 139 de la Constitució.   
Atesa la competència que l'article 25 de la Llei 5/1983, de 30 de desembre, de Govern Valencià, atribueix al Consell de la Generalitat Valenciana sobre l'exercici de les competències estatutàries i legals de caràcter executiu i reglamentari atribuïdes a la Generalitat Valenciana i que no ho estiguen expressament a altres òrgans o institucions.   
Per tot això, i a proposta del Conseller d'Obres Públiques, Urbanisme i Transports, s'acorda:   
Aprovar, d'acord al text que s'acompanya com. a annex, els Estatuts del Consell de Col·legis Oficials d'Aparelladors i Arquitectes Tècnics de la Comunitat Valenciana; aquest Consell queda constituït pendent de les aprovacions legals escaients, encara que la seua operativitat començava des de l'aprovació pel Consell.   
València, 21 d'abril de 1986.   
El President de la Generalitat,  
JOAN LERMA I BLASCO  
ANNEX  
ESTATUTS DEL CONSELL DE COL·LEGIS OFICIALS D'APARELLADORS I ARQUITECTES TECNICS DE LA COMUNITAT VALENCIANA  
D'acord amb el que estableix l?article 31.22 de l'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, on es reconeixen com a competència exclusiva de la Generalitat Valenciana els Col·legis Professionals i l'exercici de les professions titulades amb referència als articles 36 i 139 de la Constitució Espanyola, els Col·legis Oficials d'Aparelladors i Arquitectes Tècnics d'Alacant, Castelló i València es constitueixen en Consell de Col·legis Oficials d'Aparelladors i Arquitectes Tècnics de la Comunitat Valenciana, d'acord amb aquests Estatuts.   
TITOL I  
Del Consell  
Article primer  
El Consell de Col·legis Oficials d'Aparelladors i Arquitectes Tècnics de la Comunitat Valenciana és una Corporació de Dret Públic, que es configura com l'organisme representatiu i coordinador superior de la professió al territori de la Comunitat Valenciana, fixant ne la seu en la ciutat on s?ubica la representació política i administrativa de la Comunitat Valenciana, que en l'actualitat és València, amb domicili a l?Avinguda Marqués de Sotelo, 1,3r,B.  
El Consell queda sotmès a la vigent Llei de Col·legis Professionals.   
Article segon  
La finalitat essencial del Consell és l'ordenació de l'exercici de la professió, la representació exclusiva d'aquesta i la defensa dels interessos professionals en l'àmbit de la Comunitat Autònoma Valenciana, i la representació en els òrgans estatals, en funció dels interessos professionals d'ordre territorial que representa, sense perjudici de la legislació vigent al respecte.   
Article tercer  
Són funcions del Consell:  
1. Les funcions atribuïdes als Col·legis a títol individual, en tant que l?àmbit d'aplicació siga el territori de la Comunitat Autònoma en conjunt o repercutesquen específicament en l?interès professional del col·lectiu col·legial establert en aquella, i sempre que no s'oposen a qüestions de política professional general de finides pel Consell General.   
2. Elaborar els Estatuts Particulars que regulen, provisionalment, el règim de funcionament conjunt dels Col·legis com a Consell, fins que es dispose d'uns Estatuts Generals nous aprovats de forma legal.   
3. Aprovar els Estatuts Particulars dels Col·legis establerts en la Comunitat Autònoma i visar-ne els Reglaments de Règim Interior, sempre que no vulneren el que estableixen els Estatuts Generals promulgats per Reial Decret 1471/1977, de 13 de maig, i Reial Decret 497/1983, de 16 de febrer, avui en vigor, ni el que disposa l'actual Llei de Col·legis Professionals.   
4. Dirimir els conflictes que pugen suscitar-se entre els Col·legis del Consell.   
5. Adoptar les mesures necessàries perquè els Col·legis complesquen les resolucions conjuntes, i vetllar per l'aplicació de les adoptades en l?àmbit de la seua competència pel Consell General.   
6. Exercir la funció disciplinària sobre els membres de les Juntes de Govern dels Col·legis.   
7. Aprovar el seu pressupost, regulant i fixant equitativament les aportacions dels Col·legis al Consell de la Comunitat Valenciana.   
8. Informar sobre tot projecte de legislació sobre Col·legis Professionals que es tramite davant del Consell de la Generalitat Valenciana.   
9. Informar sobre la normativa de caràcter fiscal que es tramite davant el Consell de la Generalitat Valenciana, o per les Autoritats Locals del Territori, que afecten concretament i directament a la professió d'Aparellador i Arquitecte Tècnic, en els termes establerts en l'article 130 punt 4 de la Llei de Procediment Administratiu.   
10. Organitzar en el territori de la Comunitat Autònoma les institucions i els serveis d'assistència i previsió, col laborant amb els òrgans legislatius i de govern de la Comunitat per a l'aplicació als col·legiats del sistema de seguretat social més adequat.   
11. Tractar d'aconseguir el major nivell d'ocupació dels col·legiats, recabant la col·laboració de l'Administració en la mesura que resulte necessària.   
12. Adoptar les mesures necessàries per tal de completar provisionalment, amb els col·legiats més antics, les Juntes de Govern dels Col·legis del Consell, quan es produesquen les vacants de més de la meitat dels seus càrrecs. La Junta Provisional així constituïda exercirà les seues funcions fins que prenguen possessió els designats en virtut d'eleccions extraordinàries que es celebraran conforme a les disposicions estatutàries.   
13. Vetlar perquè s'acomplesquen puntualment les condicions exigides per les Lleis i els Estatuts per a la presentació i proclamació de candidats per als càrrecs de les Juntes de Govern dels Col·legis del Consell.   
14. Atendre les peticions i suggeriments dels seus col·legiats.   
15. La promoció d'estudis, treballs i publicacions, a fi d'adequar la professió d'Aparellador i Arquitecte Tècnic a les característiques i necessitats de la Comunitat Valenciana.   
16. La coordinació de les necessitats professionals amb les pròpies de l'Escola Universitària d'Arquitectura Tècnica.   
17. Les altres funcions que les Lleis determinen.   
18. En tot allò no contemplat per aquests Estatuts s'atindrà al que disposen els Estatuts Generals del Consell General de Col·legis Oficials d'Aparelladors i Arquitectes Tècnics.   
TITOL II  
Organs del Consell  
Article quart  
Els òrgans de govern i gestió del Consell de Col·legis Oficials d'Aparelladors i Arquitectes Tècnics de la Comunitat Valenciana seran els següents:   
a) La Junta de Govern.   
b) La Junta Executiva.   
Article cinqué  
La Junta de Govern és l?òrgan superior de govern i representació de tots els Col·legis.   
Estarà composta pels Presidents de cada Col·legi com a membres nats i un nombre de representants de cadascuna de les Juntes de Govern que aquestes designaran, igual al que resulte del barem següent:   
A. De 100 a 299 col·legiats residents: 2 representants.   
B. De 300 a 599 col·legiats residents: 3 representants.   
C. De 600 a 999 col·legiats residents: 4 representants.   
D. De 1.000 a 2.000 col·legiats residents: 5 representants.   
E. Més de 2.000 col·legiats residents: 6 representants En l'actualitat els membres de la Junta del Consell són: pel Col·legi d'Alacant, el President i tres representants pel Col·legi de Castelló, el President i dos representants, i pel Col·legi de València, el President i cinc representants.   
Els acords seran aprovats almenys amb el vot favorable dels dos terços dels assistents.   
A les reunions de la Junta de Govern del Consell podran assistir la resta del membres de les Juntes de Govern dels Col·legis, amb veu però sense vot.   
Article sisé  
La Junta Executiva és l?òrgan executiu dels acords del Consell, gestió i administració d'aquest.   
Estarà composta pels Presidents de cada Col·legi com a membres nats i un representant de cada Col·legi, que serà designat per cada Junta de Govern d'entre els seus membres, i que siguen membres de la Junta de Govern del Consell.   
Article seté  
La Junta de Govern elegirà entre els Presidents de Col·legis els càrrecs de President, Vice-president Primer i Vice-president Segon. Entre la resta dels membres es triaran els càrrecs de Secretari, Tresorer Comptador i Vocal-Coordinador de Comissions, que tindran les atribucions pròpies dels seus càrrecs.   
Article vuité  
Correspon al President la representació del Consell davant les Autoritats i Organismes Públics i Privats convocar i presidir les reunions de la Junta de Govern i de la Junta Executiva, adoptar aquelles mesures que, sense estar atribuïdes a altres òrgans del Consell, siguen necessàries per al compliment de les seues finalitats donant compte a la Junta de Govern perquè sancione, així com representar al Consell davant dels Tribunals de Jurisdicció Ordinària i ordenar els pagaments.   
Article nové  
Correspon al Vice-president Primer i, en el seu defecte, al Vice-president Segon substituir al President en els casos d'absència, vacant o malaltia, així com fer les funcions que aquell els assigne.   
Article deu  
Correspon al Secretari redactar i signar les actes de les reunions que celebre la Junta de Govern i la Junta Executiva, i sotmetre-les a la signatura del President.   
Igualment tindrà al seu càrrec l'organització i el funcionament de la Secretaria, adoptant les garanties necessàries, sota la seua responsabilitat, per custodiar-hi i salvaguardar-hi la documentació del Consell.   
Article onze  
Correspon al Tresorer-Comptador ordenar la comptabilitat del Consell, recollint i ordenant les escriptures i els documents referents al Patrimoni; portar el compte i la raó en els llibres oficials dels cobraments i pagaments, extenent i lliurant els lliuraments que sotmetrà a l'ordre de pagament i el vist-i-plau del President, en el seu cas, els documents justificatius del moviment de cabals del Consell; la custòdia i distribució de fons, efectuant a través de la caixa els cobraments i pagaments ordenats pel President, prenent les còpies necessàries per a la salvaguarda dels cabals i béns del Consell.   
Article dotze  
El Vocal exercirà les funcions de Coordinador de Comissions, i en serà membre com a President Honorari.   
Realitzarà les missions que li siguen encomanades per la Junta Directiva.   
Article tretze  
Són funcions de la Junta de Govern, les següents:   
a) Resoldre els conflictes que puguen suscitar-se entre els Col·legis del seu àmbit.   
b) Aprovar-ne els Estatuts i Reglaments Interns de Funcionament.   
c) Visar els Estatuts i Reglaments dels Col·legis, adequant-los a aquests Estatuts.   
d) Resoldre en l?àmbit de la seua competència, i en última instància per via col·legial, tots els recursos que pugen suscitar-se.   
e) Fixar les aportacions econòmiques per finançar els pressupostos i altres obligacions, establint les aportacions a altres institucions.   
f) Examinar i aprovar, si s'escau, la memòria, el programa d'actuació, la liquidació de comptes i el pressupost anual del Consell.   
g) En general totes aquelles finalitats enumerades en l'article tercer i no atribuïdes especialment al permanent perfeccionament de les normes de l'exercici professional.   
h) Crear i dissoldre les Comissions.   
i) Realitzar les gestions necessàries per a un major prestigi de la professió.   
Article catorze  
Són funcions de la Junta Executiva:   
a) Vetlar per l'execució dels acords de la Junta de Govern del Consell.   
b) Fixar l'ordre del dia de les reunions de la Junta de Govern del Consell.   
c) Examinar totes aquelles qüestions no atribuïdes específicament a la Junta de Govern, al seu President o als Col·legis, i elevar les propostes a la Junta de Govern de Consell.   
d) Aquelles que li siguen delegades per la Junta de Govern.   
Article quinze  
Les designacions de membres de la Junta de Govern i la Junta Executiva es realitzaran posteriorment a les eleccions de les Juntes de Govern dels Col·legis, i en el termini no superior a trenta dies des de la presa de possessió d'aquestes Juntes.   
Article setze  
Els càrrecs de Junta de Govern i Junta Executiva seran renovats cada quatre anys. En cas de vacants per renúncia o dimissió, serà la Junta de Govern del Col·legi a què pertanga la vacant qui designe el substituí.   
En cas d'impossibilitat d'assistència d'algun membre de la Junta de Govern, podrà ser substituït provisionalment per un altre que designe la Junta del seu Col·legi entre els seus membres.   
Article disset  
A la Junta de Govern i Junta Executiva, tots els membres tindran veu i vot.   
Article divuit  
Es convocaran dues reunions de la Junta de Govern a l'any, en les quals es presentarà, respectivament, el pressupost de l'any següent i la liquidació de l'any anterior, celebrant-se en el quart i primer trimestre.   
També podran convocar-se reunions extraordinàries quan així ho estimen dos membres de la Junta executiva o sis membres de la Junta de Govern.   
Article dinou  
La Junta Executiva es reunirà cada dos mesos, mitjançant convocatòria del President, i es podrà reunir de manera extraordinària a petició de dos dels seus membres.   
TITOL III  
Del Règim econòmic  
Article vint  
Els fons del Consell estaran integrats:   
a) Pels béns i drets que constitueixen el seu patrimoni.   
b) Per les quantitats que reglamentàriament hagen d'aportar els distints Col·legis.   
c) Pels béns o drets que, a qualsevol títol reba.   
Article vint-i-un  
El règim econòmic pel qual es regirà el Consell de Col·legis Oficials d'Aparelladors i Arquitectes Tècnics de la Comunitat Valenciana serà el següent:   
El 75% de l'import del seu pressupost, amb càrrec als Col·legis del Consell, i proporcionalment al número de col·legiats residents.   
El 25% de l'import del seu pressupost, proporcionalment al munt dels honoraris acreditats per tots els conceptes en cada Col·legi presentant-se com a base les dades de l'exercici anterior.